Naujieji Eglininkai

Naujieji Eglininkai, Eglininkai (, Eggleningken nuo 1938 m. Lindengarten) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 14 km į vakarus nuo Lazdynų ir 18 km į pietryčius nuo Ragainės, prie Ragainės–Lazdynų plento.

 Istorija 
dešinėje|miniatiūra|260px|Naujųjų Eglininkų kaimo bendruomenė 1918 m.

Vietovardis kilęs iš pavardės Eglininkas, arba kaimas pavadintas pagal gyventoją, dirbantį ir gyvenantį eglių miške.Vilius Pėteraitis, Martynas Purvinas, Eglininkai, 1, Mažosios Lietuvos enciklopedija, 2000 m. Nuoroda tikrinta 2024-10-02.

Kūrėsi prie seno Ragainės–Kluonių kelio, ėjusio per Kakšių pelkę. 1785 m. buvo Leskaminio domenų valsčiaus laisvasis kaimas su 3 ugniakurais (gyvenamaisiais pastatais),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 33. Karaliaučius ir Leipcigas, 1785. Nuoroda tikrinta 2024-10-02. 1821 m. – laisvasis kaimas su 39 gyventojais,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 1 (A–F), p. 320. Kümmel, Halle, 1821. Nuoroda tikrinta 2024-10-02. 1846 m. – 3 sodybų kaimas su 30 gyventojų.Eduard Messow, Topographisch-statistisches Handbuch des Preussischen Staats, T. 1 (A–K), p. 173. Baensch, Magdeburgas, 1846. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Kakšių valsčių, 1909–1945 m. buvo Būdviečių valsčiaus sudėtyje.Amtsbezirk Sandkirchen, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-10-02. 1905 m. Naujuosiuose Eglininkuose buvo 9 sodybos, gyveno 67 žmonės, iš jų 3 lietuviai (4,5 %); kaimas valdė 180 ha žemės.Gemeindelexikon für das Königreich Preußen, Heft I, Provinz Ostpreußen, p. 254, 255. Verlag des Königlichen Statistischen Landesamts, Berlin SW, 1907. 1929 m. prie Naujųjų Eglininkų prijungti Senieji Eglininkai, jungtinė kaimo bendruomenė pavadinta Eglininkais.Amtsbezirk Altenkirch, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-10-03. 

XX a. pradžioje kaime buvo užeiga, pieninė,Martynas Purvinas, Eglininkai, 2, Mažosios Lietuvos enciklopedija, 2000 m. Nuoroda tikrinta 2024-10-03.
veikė pašto ir telegrafo skyrius.Neu Eggleningken, Meyers Orts- und Verkehrs-lexikon des deutschen Reichs. Leipzig and Wien: Bibliographisches Institut, 1912. Nuoroda tikrinta 2024-10-03. Antrojo pasaulinio karo pabaigoje, artėjant frontui, kaimo gyventojai pasitraukė į Vokietijos gilumą. Po karo į ištuštėjusias sodybas atkelta kolonistų iš Sovietų Sąjungos. Iš vakarinės kaimo dalies ir gretimų kaimų liekanų suformuota Kalačejevo gyvenvietė, rytinė kaimo dalis pateko į Petropavlovskojės gyvenvietės sudėtį.

 Gyventojai 

* 1933 ir 1939 m. duomenys kartu su Senaisiais Eglininkais

 Šaltiniai 

Kategorija:Ragainės apskrities gyvenvietės